настъпила промяна в адреса му.
 (44)
 Комисията получи и разгледа заявление от „SRS Certification GmbH“ за изменение на неговите параметри. Въз основа на получената информация е обосновано да се разшири обхватът на предоставеното от нея признаване, така че за продуктови категории A, D и E да обхване Буркина Фасо, Конго, Кот д’Ивоар, Гана, Сенегал, Сингапур и Того, а за продуктови категории A и D — Армения, Камбоджа, Камерун, Централноафриканската република, Чад, Демократична република Конго, Екваториална Гвинея, Габон, Индонезия, Кения, Лаос, Малайзия, Мианмар/Бирма, Нигер, Пакистан, Филипините, Руанда, Шри Ланка, Тайланд и Виетнам.
 (45)
 Комисията получи и разгледа заявление от „The First Agricultural Co., for Registration, Inspection and Certification Limited Liability (TAWTHIQ)“ за включване в списъка с контролните и надзорните органи, признати за целите на равностойността съгласно Регламент (ЕО) No 834/2007. Въз основа на получената информация е обосновано признаването на този контролен орган за продуктови категории A и D по отношение на Египет, Саудитска Арабия и Узбекистан.
 (46)
 Комисията получи и разгледа заявление от „TÜV Nord Integra“ за изменение на неговите параметри. Въз основа на получената информация е обосновано да се разшири обхватът на предоставеното от нея признаване, така че за продуктови категории A и D да обхване Гамбия.
 (47)
 В интерес на яснотата и правната сигурност настоящият регламент следва да се прилага от датата на прилагане на Регламент (ЕС) 2018/848. В съответствие с член 48, параграф 1 от Регламент (ЕС) 2018/848 признаването на трети държави за целите на равностойността съгласно член 33, параграф 2 от Регламент (ЕО) No 834/2007 изтича на 31 декември 2026 г. В съответствие с член 57, параграф 1 от Регламент (ЕС) 2018/848 признаването на контролните и надзорните органи, предоставено по силата на член 33, параграф 3 от Регламент (ЕО) No 834/2007, изтича най-късно на 31 декември 2024 г.
 (48)
 Мерките, предвидени в настоящия регламент, са в съответствие със становището на Комитета по биологично производство,
 ПРИЕ НАСТОЯЩИЯ РЕГЛАМЕНТ:
 Член 1
 Списък с признати трети държави
 Списъкът с третите държави, признати за целите на равностойността съгласно член 33, параграф 2 от Регламент (ЕО) No 834/2007, се съдържа в приложение I към настоящия регламент.
 Член 2
 Списък с признати контролни и надзорни органи
 Списъкът с контролните и надзорните органи, признати за целите на равностойността съгласно член 33, параграф 3 от Регламент (ЕО) No 834/2007, се съдържа в приложение II към настоящия регламент.
 Член 3
 Влизане в сила и прилагане
 Настоящият регламент влиза в сила на третия ден след деня на публикуването му в Официален вестник на Европейския съюз.
 Той се прилага от 1 януари 2022 г.
 Член 1 се прилага до 31 декември 2026 г.
 Член 2 се прилага до 31 декември 2024 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 декември 2021 година.
 За Комисията
 Председател
 Ursula VON DER LEYEN
 (1) ОВ L 150, 14.6.2018 г., стр. 1.
 (2) Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91